ระเบียบกระทรวงเกษตรและสหกรณ์ระเบียบกระทรวงเกษตรและสหกรณ์ว่าด้วยการเบิกจ่ายเงินกองทุนการปฏิรูปที่ดินเพื่อเกษตรกรรมพ.ศ. ๒๕๓๗ อาศัยอำนาจตามความในมาตรา ๙ วรรคสามแห่งพระราชบัญญัติการปฏิรูปที่ดินเพื่อเกษตรกรรม พ.ศ. ๒๕๑๘รัฐมนตรีว่าการกระทรวงเกษตรและสหกรณ์โดยความเห็นชอบจากกระทรวงการคลังเห็นสมควรปรับปรุงระเบียบการเบิกจ่ายเงินกองทุนการปฏิรูปที่ดินเพื่อเกษตรกรรมให้เหมาะสมยิ่งขึ้นจึงกำหนดระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบกระทรวงเกษตรและสหกรณ์ว่าด้วยการเบิกจ่ายเงินกองทุนการปฏิรูปที่ดินเพื่อเกษตรกรรมพ.ศ. ๒๕๓๗ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ให้ยกเลิกระเบียบกระทรวงเกษตรและสหกรณ์ ว่าด้วยการเบิกจ่ายเงินกองทุนการปฏิรูปที่ดินเพื่อเกษตรกรรมพ.ศ. ๒๕๑๙บรรดาระเบียบ ข้อบังคับ มติคณะกรรมการและคำสั่งอื่นใด ในส่วนที่มีบัญญัติไว้แล้วในระเบียบนี้หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๔ในระเบียบนี้หน่วยงานของรัฐ หมายความว่า หน่วยงานภายในของ ส.ป.ก. และส่วนราชการตามระเบียบการเบิกจ่ายเงินจากคลังและให้หมายความรวมถึงรัฐวิสาหกิจ และหน่วยงานของราชการส่วนท้องถิ่นคณะกรรมการ หมายความว่า คณะกรรมการปฏิรูปที่ดินเพื่อเกษตรกรรมหรือผู้ซึ่งคณะกรรมการปฏิรูปที่ดินเพื่อเกษตรกรรมมอบหมายส.ป.ก.จังหวัด หมายความว่า สำนักงานการปฏิรูปที่ดินจังหวัดเงินกองทุน หมายความว่า เงินกองทุนการปฏิรูปที่ดินเพื่อเกษตรกรรมโครงการที่ได้รับอนุมัติ หมายความว่าโครงการปฏิรูปที่ดินเพื่อเกษตรกรรมที่ได้รับอนุมัติจากคณะกรรมการเลขาธิการ หมายความว่า เลขาธิการ ส.ป.ก. หรือผู้ซึ่งเลขาธิการ ส.ป.ก. มอบหมายข้อ ๕ ให้ส.ป.ก.เปิดบัญชีเงินทุนหมุนเวียนขึ้นบัญชีหนึ่ง ไว้ที่กระทรวงการคลัง เรียกว่า บัญชีเงินกองทุนการปฏิรูปที่ดินเพื่อเกษตรกรรมบรรดาเงินที่ ส.ป.ก.หรือ ส.ป.ก.จังหวัด ได้รับตามมาตรา ๑๐แห่งพระราชบัญญัติการปฏิรูปที่ดินเพื่อเกษตรกรรม พ.ศ. ๒๕๑๘ยกเว้นเงินที่ได้รับจากงบประมาณแผ่นดินเพื่อการบริหารงานตามปกติให้นำส่งเข้าบัญชีเงินกองทุนที่กระทรวงการคลัง โดยไม่หักค่าใช้จ่ายใด ๆ ทั้งสิ้นการนำส่งเงินตามความในวรรคสองให้ปฏิบัติตามระเบียบหรือข้อบังคับของกระทรวงการคลังเกี่ยวกับการนำเงินส่งคลังหรือเงินขายบิลแล้วแต่กรณีข้อ ๖การเบิกเงินกองทุน ให้เบิกเพื่อใช้ในกิจการตามแผนงานหรือโครงการที่ได้รับอนุมัติหรือตามที่คณะกรรมการกำหนดหาก ส.ป.ก. ประสงค์จะโอนเงินกองทุนไปเบิกจ่ายที่สำนักงานคลังจังหวัดก็ให้ทำได้โดยขอให้กรมบัญชีกลางดำเนินการโอนขายบิลไปให้ให้ ส.ป.ก .หรือ ส.ป.ก. จังหวัดขอเบิกเงินจากกรมบัญชีกลางหรือสำนักงานคลังจังหวัดโดยใช้ฎีกาเงินนอกงบประมาณและให้ระบุวัตถุประสงค์ที่จะนำเงินนั้นไปจ่ายด้วย ทั้งนี้โดยมีเอกสารประกอบเช่นเดียวกับการเบิกเงินงบประมาณรายจ่ายของทางราชการให้ ส.ป.ก.หรือ ส.ป.ก.จังหวัดมีเงินทดรองจ่ายเป็นจำนวนเงินตามที่ตกลงกับกระทรวงการคลังโดยฝากไว้ที่ธนาคารที่เป็นรัฐวิสาหกิจ ภายในวงเงินและเงื่อนไขที่ได้รับความเห็นชอบจากกระทรวงการคลังข้อ ๗ให้เลขาธิการเป็นผู้เบิกเงินกองทุน และมีหน้าที่หักภาษี ณ ที่จ่ายเช่นเดียวกับการเบิกเงินงบประมาณรายจ่ายของทางราชการข้อ ๘การเบิกเงิน การรับเงิน การจ่ายเงิน การเก็บรักษาเงินการฝากเงิน การนำเงินส่งคลังรวมทั้งการพัสดุ นอกเหนือจากที่ได้กำหนดไว้แล้วตามระเบียบนี้ให้ปฏิบัติตามระเบียบของทางราชการว่าด้วยการนั้นโดยอนุโลมข้อ ๙หลักฐานการจ่ายเงินให้เก็บรักษาไว้ที่หน่วยงานของรัฐซึ่งเบิกเงินกับกรมบัญชีกลางหรือสำนักงานคลังจังหวัดแล้วแต่กรณี เพื่อให้สำนักงานตรวจเงินแผ่นดินทำการตรวจสอบต่อไปข้อ ๑๐ ให้ส.ป.ก. จัดทำบัญชีตามระบบบัญชีคู่ โดยความเห็นชอบจากกระทรวงการคลัง ปิดบัญชีจัดทำงบรายได้ ค่าใช้จ่าย และงบดุล ส่งสำนักงานตรวจเงินแผนดินภายใน ๙๐ วันนับจากวันสิ้นปีงบประมาณข้อ ๑๑ให้มีการตรวจสอบภายในเกี่ยวกับการดำเนินงานการเงินและการบัญชีของเงินกองทุน และรายงานผลให้เลขาธิการทราบ อย่างน้อยปีละ ๒ครั้งข้อ ๑๒ให้เลขาธิการสำนักงานการปฏิรูปที่ดินเพื่อเกษตรกรรมเป็นผู้รักษาการตามระเบียบนี้ประกาศ ณ วันที่ ๒๕ เมษายน ๒๕๓๗สุเทพ เทือกสุบรรณรัฐมนตรีช่วยว่าการฯ ปฏิบัติราชการแทนรัฐมนตรีว่าการกระทรวงเกษตรและสหกรณ์วิภา/ปรับปรุง๕ มิถุนายน ๒๕๕๘[๑] ราชกิจจานุเบกษาเล่ม ๑๑๑/ตอนที่ ๓๙ ง/หน้า ๑๐/๑๗ พฤษภาคม ๒๕๓๗